钦定古今图书集成/理学汇编/字学典/第066卷 > 李剑州碑
## 钦定古今图书集成/理学汇编/字学典/第066卷 > 李剑州碑

按：弇州山人槁长史，名广业，曾祖淮安王神通，父云
麾将军澻，子为都统国贞。贞子，庶人锜也，以锜显，故
立碑。碑立之未五年，而锜用叛，僇矣。夫一传而子死
事，再传而孙死叛，不亦大径庭哉！碑辞多泐阙，不可
读。书撰人有曰“尚书刑部侍郎上柱国原武男”，有曰
“使持节华州诸军事者”，而皆不可考矣。书法极清婉
可翫，集古金石诸书俱遗之，因志其略。